ลิงคินพาร์กอันเดอร์กราวด์ XIV

ลิงคินพาร์กอันเดอร์กราวด์ XIV (, เขียนย่อเป็น LPU XIV) เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 21 พฤศจิกายน พ.ศ. 2557 โดยลิงคินพาร์กอันเดอร์กราวด์ เป็นอัลบั้มเดโมลำดับที่ 6 และเป็นหนึ่งในอัลบั้มที่ออกจำหน่ายปีและครั้งของลิงคินพาร์กอันเดอร์กราวด์

ภาพรวม 
แผ่นซีดีของอัลบั้ม ลิงคินพาร์กอันเดอร์กราวด์ XIV ออกจำหน่ายในวันที่ 21 พฤศจิกายน พ.ศ. 2557 ผ่านค่ายเพลงแมชชีนชอปเรเคิดดิงส์ หลังจากที่ประกาศในเว็บไซต์อย่างเป็นทางการของลิงคินพาร์กอันเดอร์กราวด์ อัลบั้มออกเผยแพร่ทั่วโลกในวันที่ 14 พฤศจิกายน พ.ศ. 2557 ที่กรุงเบอร์ลิน โดยได้ประกาศในพิธีเปิดงานร้านค้าป็อปอัปของลิงคินพาร์ก และได้ออกจำหน่ายอย่างเป็นทางการในงานนัดพบของสมาชิกลิงคินพาร์กอันเดอร์กราวด์ที่ ฮาร์ดร็อกคาเฟ่ ในกรุงเบอร์ลิน

อัลบั้มนี้ประกอบด้วยเดโมที่ไม่เคยได้ออกจำหน่ายในสตูดิโออัลบั้มใด ๆ ของลิงคินพาร์ก ได้แก่ เดโมเดิมปี 2545 ของเพลง "เบรกกิงเดอะแฮบิต" โดยมีไมค์ ชิโนะดะ (คนที่เป็นโปรดิวเซอร์ให้กับอัลบั้มนี้) เป็นผู้ให้เสียงร้องในฤดูกาลบันทึกเสียงของอัลบั้ม เมทีโอรา และเพลง "Dave Sbeat feat. Joe" ประพันธ์โดย เดฟ ฟาร์เรล มือกีตาร์เบสของวง และโจ ฮาห์น นักเทิร์นเทเบิล ในฤดูกาลบันทึกเสียงของอัลบั้ม อะเทาซันด์ซันส์ ส่วนเพลงเดโมอื่น ๆ ได้บันทึกในช่วงสตูดิโออัลบั้มต่าง ๆ ของลิงคินพาร์ก เช่น มินิตส์ทูมิดไนต์

อัลบั้มนี้มีเสียงกีตาร์ที่หนัก และบางเดโมนั้นเป็นเพลงที่หนักเกินไปที่จะไปอยู่ในสตูดิโออัลบั้มหลักของลิงคินพาร์ก เช่น เดโมปี พ.ศ. 2551 ที่มีชื่อว่า "Blanka" อัลบั้มนี้ส่วนใหญ่ได้มุ่งเน้นไปที่องค์ประกอบและแนวเพลงที่ใกล้เคียงกับอัลบั้ม เดอะฮันติงปาร์ตี ที่มีเสียงกีตาร์และกลองอันรุนแรง

รายชื่อเพลง

บุคคลที่เกี่ยวข้อง
ลิงคินพาร์ก
 เชสเตอร์ เบนนิงตัน – นักร้อง
 รอบ บัวร์ดอน – กลอง, เพอร์คัชชัน, กลองสด
 แบรด เดลสัน – กีตาร์นำ
 เดฟ "ฟีนิกซ์" ฟาร์เรล – กีตาร์เบส, นักร้องในเพลง "Dave Sbeat feat. Joe"
 โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
 ไมค์ ชิโนะดะ – นักร้องในเพลง "Breaking the Habit (Original Mike 2002 Demo)", จังหวะกีตาร์, คีย์บอร์ด และแซมพลิง

อ้างอิง

แหล่งข้อมูลอื่น 
 เว็บไซต์ลิงคินพาร์กอันเดอร์กราวด์

อัลบั้มเพลงในปี พ.ศ. 2557
อัลบั้มเพลงของลิงคินพาร์ก